Pamela Anderson

Pamela Anderson (, g. 1967 m. liepos 1 d. Leidismitas, Kanada) – Kanadoje gimusi aktorė, prodiuserė, modelis, visuomenės aktyvistė ir gyvūnų teisių gynėja, garsiausia žurnalo „Playboy“ žvaigždė.

 Biografija 

 Kilmė ir vaikystė 
Pamela gimė Bario ir Kerol Andersonų šeimoje. Jos prosenelis Juho Hytijainenas buvo suomis, palikęs gimtinę 1908 m., o senelė taip pat turėjo suomiškų ir rusiškų šaknų.Bang Showbiz. „Pamela Anderson’s mom wish“, The Boston Globe, June 19, 2008. Jie pakeitė savo pavardę į Anderson vos tik atvyko į šalį.

Interviu Pamela yra sakiusi, kad jos tėvas, nors ir mylėjo šeimą, tačiau kentėjo nuo alkoholio priklausomybės, o motina buvo nuolatos užimta dviejuose darbuose. Tik 2014 m. ji prisipažino vaikystėje ne kartą patyrusi seksualinę prievartą: nuo 6 iki 10 metų ją tvirkino auklė (moteris), sulaukus 12 ji buvo išprievartauta dvigubai už save vyresnio vyro, o 14 ją išprievartavo tuometinis draugas ir 6 jo bičiuliai.

Pamela lankė Hailando vidurinę mokyklą Komokse, Britų Kolumbijoje, kurioje žaidė tinklinio komandoje.http://www.georgianewsday.com/news/regional/249137-pamela-anderson-s-childhood-boyfriend-asks-her-to-tell-police-who-gang-raped-her-at-14.html  1988 m. ji persikėlė į Vankuverį, kur įsidarbino fitneso instruktore.

 Išgarsėjimas 
 left |thumb|160px|2003 m.
Pamela tapo žinoma atsitiktinumo dėka. 1989 m. vasarą ji su draugais apsilankė Kanados futbolo lygos varžybose. Pertraukų metu dideliame ekrane nuolat buvo rodomi žiūrovai tribūnose ir vienu metu į ekraną pateko Pamela. Mergina, vilkinti marškinėlius su alaus daryklos „Labatt“ pavadinimu, netikėtai sulaukė tokių didelių ovacijų, kad varžybų organizatoriai nusprendė ją pakvieti į aikštę. „Labatt“ atstovai, sužinoję apie tokį eilinės merginos pasisekimą, nusprendė, kad tai gali būti puiki reklamos kampanija. Gavusi pasiūlymą, Pamela nedvejodama sutiko, o alaus daryklos surengta akcija „Blue Zone Girl“ turėjo didelį pasisekimą.

Išgarsėjusi tokiu neįprastu būdu būdu, Pamela netruko sulaukti ir žurnalo „Playboy“ dėmesio. Jos nuotraukos pasirodė spalio mėnesio numerio viršelyje ir ilgainiui tapo pačiu garsiausiu žurnalo modeliu: Pamelos nuotraukos jame buvo spausdinamos iki pat 2011 m. 1990 m. vasarį ji tapo žurnalo mėnesio mergina ir nusprendė persikelti į Los Andželą, kad galėtų pradėti modelio karjerą.

 Aktorės karjera 
Pradėjusi gyventi Los Andžele, Pamela nusprendė išmėginti save aktorės amplua. Netrukus jai pavyko gauti nedidelį vaidmenį situacijų komedijoje „Auksarankis“, kur beveik kiekvienoje serijoje ji epizodiškai pasirodydavo kaip pagrindinio veikėjo Timo Teiloro (aktorius Tim Allen) asistentė.

Po antrojo sezono Pamela nusprendė jį palikti, nes sulaukė kvietimo filmuotis tuo metu populiariame TV seriale „Gelbėtojai“. Per 6 metus, nuo 1992 iki 1998 m. jos kurtas C. J. Parker vaidmuo tik dar labiau įtvirtino jos, kaip „sekso simbolio“, vardą. Be šio serialo Pamela dirbo modeliu bei nusifilmavo atlikėjo Vince Neil dainos „Can‘t Have Your Cake“ vaizdo klipe.

1994 m. Pamela pirmą kartą pasirodė didžiajame ekrane – flme „Raw Justice“. 1996 m. ji atliko pagrindinį vaidmenį juostoje „Barb Wire“, kuri patyrė finansinę nesėkmę, o pati aktorė sulaukė „Auksinės avietės“ apdovanojimo.

1998 m. Pamela pradėjo filmuotis seriale „V.I.P.“ kurtą 4 sezonus, tačiau C.J. Parker vaidmuo jos vizitine kortele. 2003 m. ji vėl grįžo prie jo filme „Baywatch: Hawaiian Wedding“.

2005 m. Pamela pradėjo filmuotis situacijų komedijoje „Stacked“, kuris buvo nutrauktas po 2 sezonų net neparodžius visų sukurtų serijų. Tų metų gruodį ji suvaidino Elton John dainos „The Red Piano“ vaizdo klipe, kurį kanalas NBC atsisakė transliuoti. Šio klipo ištraukos dažnai yra rodomos Eltono Johno koncertuose šiam atliekant kūrinį „The Bitch Is Back“.

2006 m. ji pasirodė filme „Boratas“, kuriame suvaidino save – pagrindinio herojaus Borato aistros objektą, kurią šis nori vesti.

 Literatūrinė veikla 
 rigth |thumb|180px|2008 m.
2004 m. ji kartu su Eric Shaw Quinn išleido knygą „Star“ apie paauglę, norinčią išgarsėti. Ši sulaukė populiarumo ir Pamela nemažai keliavo po šalį ją pristatydama ir dalindama autografus.
2005 m. ji išleido antrą knygą „Star Struck“, kurioje aprašė savo gyvenimą su Tommy Lee.

 Realybės šou 
2008 m. liepą ji 3 dienas filmavosi Australijos televizijoje kuriamame realybės šou „Big Brother“. 2010 m. lapkritį ji 4 dienas filmavosi Indijos televizijos šou „Bigg Boss“. 2011 m. rugsėjį ją buvo galima išvysti „Big Brother“ realybės šou Jungtinėje Karalystėje, o 2012 m. rugsėjį pasirodė kaip kviestinė viešnia „VIP Brother“ Bulgarijos televizijoje.

2010 m. 10-ame „Dancing with the Stars“ sezone Pamela pasirodė su šokėju Damian Whitewood. Pora buvo išbalsuota po 7 savaičių. 2012 m. ji vėl dalyvavo šou, šį kartą su partneriu Tristan Macmanus, ir buvo išbalsuoti pirmieji.

2011 m. Pamela dalyvavo šio televizijos projekto argentinietiškoje versijoje, kur vėl šoko su Whitewood. Pora buvo išbalsuota po 4 turo.„That looks familiar! Pamela Anderson slips into Baywatch-style red number for Argentina’s Dancing With The Stars“. Daily Mail. May 25, 2011.

2013 m. ji dalyvavo Britanijos televizijos šou „Dancing on Ice“ 8 sezone, kuriame pasirodė su praėjusio sezono nugalėtoju Matt Evers. Pasirodymas nepavyko ir jie pirmieji paliko projektą.

 Kita veikla 
1995–2006 m. Pamela, kaip kviestinis svečias, ne kartą pasirodė amerikietiškose imtynėse.

Ji yra vegetarė ir aktyvi PETA narė nuo 1999 m. 2003 m. Pamela pozavo plakatų serijai „Geriau nuoga, negu su kailiniais“, kurioje apsinuogina įvairios garsenybės.

2006 m. liepą, protestuodama ji kartu su kitais modeliais pasirodė nuoga Stella McCartney butike Londone.

Be to, ji ne kartą protestavo prieš KFC tinklą, taip pat ruonių medžioklę, pasisakė prieš ŽIV ir už kanapių legalizavimą.

 Asmeninis gyvenimas 
 left |thumb|160px|Su vyru Kidu Rocku
1995 m. vasario 19 d. vos po 4 pažinties dienų ji ištekėljo už grupės Mötley Crüe būgnininko Tommy Leehttp://www.people.com/people/pamela_anderson/biography/ . Jų vestuvių ceremonija vyko paplūdimyje, Pamela vietoje suknelės buvo su bikini, o jos motina apie dukters vestuves sužinojo iš „People“ žurnalo. Pora nuolat buvo žiniasklaidos dėmesio centre, ypač po to, kai 1995 m. internete pasirodė jų sekso vaizdajuostė, kuri buvo pavogta iš namų (1998 m. internete pasirodė dar viena sekso vaizdajuostė, kurioje užfiksuoti Pamela ir grupės „Poison“ lyderis Brett Michaels). Jiedu susilaukė sūnų Brandon Thomas Lee and Dylan Jagger Lee, tačiau 1998 m. vasarį išsiskyrė po to, kai Pamela apkaltino vyrą naudojus fizinę prievartą ir šis 6 mėnesiams buvo įkalintas. Vis dėlto judviejų ryšys dar ne kartą atsinaujino: 2001 m., kai Tommy Lee buvo paleistas iš kalėjimo, kuriame sėdėjo dėl kaltinimo užpuolimu, ir 2008 m.http://www.people.com/people/article/0,,20206681,00.html 

2002 m. viename interviu Pamela prisipažino užsikrėtusi hepatito C virusu nuo Tommy, jiems naudojant tas pačias adatas darantis tatuiruotes. Taip pat yra sakiusi ne kartą turėjusi su Tommy lytinių santykių po judviejų skyrybų.

Po skyrybų 1998 m. Pamela artimai bendravo su modelius Marcusu Schenkenbergu iš Švedijos, tačiau judviejų ryšys nutrūko 2001 m.

2002 m. ji susižadėjo su roko muzikantu Kid Rock, tačiau 2003 m. jų sužadėtuvės buvo nutrauktos. Vis dėlto 2006 m. rugpjūtį jie susituokė jachtoje Sent Tropeze, tačiau jau 2007 m. vasarį oficialiai išsiskyrė.

2007 m. rugsėjį, dlyvaudama Ellen DeGeneres TV šou, Pamela prisipažino susižadėjusi su prodiuseriu Rick Salomon (pastarasis išgarsėjo internete išplatinęs savo ir Paris Hilton sekso vaizdajuostę, pavadintą „One Night in Paris“). Spalio mėnesį jie susituokė, tačiau jau gruodį pradėjo gyventi atskirai. 2008 m. vasarį jie padavė prašymą anuliuoti santuoką, tačiau 2014 m. sausį vėl netikėtai susituokė.

Pamela vegetarė, aktyvi organizacijos PETA aktyvistė. 2004 m. ji gavo JAV pilietybę, tačiau išlaikė ir Kanados.

 Apdovanojimai 
 right |thumb|180px

 Kino apdovanojimai 
 „Golden Apple Awards“ – Sor Apple apdovanojimas (1997 m.)
 MTV kino apdovanojimas (nominacija) – Geriausia kovos scena („Barb Wire“, 1997 m.)
 Auksinė avietė – blogiausia nauja žvaigždė („Barb Wire“, 1997 m.)
 Auksinė avietė (nominacija) – blogiausia aktorė („Barb Wire“, 1997 m.)
 Auksinė avietė (nominacija) – blogiausia ekrano pora („Barb Wire“, 1997 m.)
 „Teen Choice Awards“ (nominacija) – geriausia TV aktorė („Stacked“, 2005 m.)

 Pasiekimai Playboy žurnale 

 Playboy’s Playmate Review 1991 – viršelis.
 Playboy’s Nudes 1991 – viršelis.
 Playboy’s International Playmates 1992.
 Playboy’s Girls of Summer '92 1992.
 Playboy’s Calendar Playmates 1992 – viršelis.
 Playboy’s Girls of Summer '93 1993.
 Playboy’s Wet & Wild Women 1993.
 Playboy’s Video Playmates 1993.
 Playboy’s Book of Lingerie 1993.
 Playboy’s Book of Lingerie 1993.
 Playboy’s Book of Lingerie 1994.
 Playboy’s Book of Lingerie 1994.
 Playboy’s Playmates in Paradise 1994.
 Playboy’s Book of Lingerie 1994.
 Playboy’s Girls of Summer '94 1994.
 Playboy’s Book of Lingerie 1994.
 Playboy’s Nudes November 1994.
 Playboy’s Hot Denim Daze 1995.
 Playboy’s Nude Celebrities1995 – viršelis.
 Playboy’s Pamela Anderson 1996 – viršelis.
 Playboy’s Nude Celebrities 1997 – viršelis.
 Playboy’s Sexy 100 2003 – viršelis.

 Kiti apdovanojimai 

 „Playboy“ mėnesio mergina (1990 m. vasaris)
 „Femme Fatales“ žurnalo „Sci-Fi‘s Sexy 50“ 11 vieta (1997 m.)
 „Stuff“ žurnalo „102 Sexiest Women in the World“ 17 vieta (2002 m.)
 „E!“ „Ultimate Blonde Award“ 1 vieta (2004 m.)
 „Maxim“ žurnalo „Hot Women of 2005“ 40 vieta
 FHM „100 Sexiest Women in the World 2005“ 8 vieta
 FHM „100 Sexiest Women in the World 2006“ 24 vieta
 VH1 „100 Hottest Hotties“ 9 vieta

1999 m. Pamela laimėjo Lindos Makartni įsteigtą gyvūnų apsaugos apdovanojimą.

2005 m. Kanados ekonomikos žurnalas išrinko ją įtakingiausia kanadiete Holivude.

2006 m. kovą Pamela tapo vos antra kanadiete, gavusią žvaigždę Kanados Šlovės alėjoje už aktorystę ir modelio darbą.

 Filmografija 
 right |thumb|180px|2004 m.

 Filmai 
 Metai  Filmas  Vaidmuo 1991  The Taking of Beverly Hills  Cheerleader 1993  Snapdragon  Felicity 1994  Raw Justice  Sarah 1995  Naked Souls  Britt Showgirls  Vakarėlio dainininkė 1996  Barb Wire  Barb Wire 2001  The Making of Bret Michaels  2002  Scooby-Doo  Save 2003  Pats baisiausias filmas 3  Becca Pauly Shore Is Dead Save 2005  No Rules Herself2006  Borat: Cultural Learnings of America for Make Benefit Glorious Nation of Kazakhstan  Save 2008  Superhero Movie  Nematoma mergina Blonde and Blonder  Dee Twiddle 2009  Hollywood & Wine 

 Televizija 
 Home Improvement (1991–1993)
 Baywatch (1992–1997)
 Days of our Lives (1992)
 Come Die with Me: A Mickey Spillane's Mike Hammer Mystery (1994)
 V.I.P. (1998–2002)
 Baywatch: Hawaiian Wedding (2003)
 Stripperella (2003–2004)
 Stacked (2005–2006)
 Comedy Central Roast of Pamela Anderson (2005)
 8 Simple Rules (2005)
 The Sunday Night Project – Guest Host (2008)
 Big Brother Australia – House guest for 3 days (2008)

 Šaltiniai 

 Nuorodos 

 Oficiali svetainė
 IMDb profilis

Kategorija:Kanados aktoriai
Kategorija:JAV aktoriai
Kategorija:Kanados modeliai
Kategorija:JAV modeliai